**Foreldrevakt ved MUSO**

Marienlyst og Ullevål skoleorkester er et foreldredrevet orkester. Det er foreldrene selv som drifter hele orkesteret med større og mindre oppgaver. Fra styret ser vi behov for litt hjelp fra foreldrene under samspill øvelser mandag og torsdag, det kaller vi "foreldrevakt" og det går ut på at **foreldre som bringer pausemat, får et utvidet ansvar som konkret består i å være tilstede under hele samspill-øvelsen fra start til slutt.**

Helt konkret vil foreldrevakten hjelpe med følgende oppgaver.

1. Oppfordre barna til å komme inn i Musikkrom/Aulaen klokken 17.00, oppfordre dem til å ta opp instrumenter og notestativ, og komme seg på plass, raskt og effektivt.
2. Få 16-20 stoler på plass så barna her et sted å sitte, evt også notestativer.
3. Spesielt på ved større grupper, være behjelpelig med å holde ro og orden.
4. Ordne pausemat og rydde opp før og etter det.
5. Få alle barna inn etter pausen i tide. Pausen varer kun 10 til 15 minutter. Noen barn går ut, andre leker i kjelleren og andre bare glemmer seg. Å lete etter dem tar tiden bort fra spillingen.
6. Rydde bort stolene og evt notestativer etter samspill (kun på Ullevål)

Foreldrevakten møter opp kl 16:55. Om oppsatt dato ikke passer, er det foreldrenes ansvar å bytte direkte med andre foreldre.

**Foreldrevakten er omtrent en gang per semester.** Derfor er det behov for, og vi stoler på at alle bidrar og tar sin del av dugnaden for at orkesteret skal fungere godt.

Takk for hjelpen,

Vennlig hilsen Styret